Rêxistina HDPyî ya Çewlîgî serrgêra 8. ya ronayîşê HDPyî verê bînaya HDPyî de bi tay aktîvîteyan fîraz kerde. Wekîlê HDPyî yê Çewlîgî Erdal Aydemîr, Wekîlê HDPyî yê Riha Omer Ocalan, Hemserekê HDPyî yê Çewlîgî Veysel Kaya tewrê aktîvîteyan bîyî. Hêverî kombîyayîşê HDPyî de meseleyê rojdemî ameyî ercnayene û bi zîyaretê esnafan aktîvîteyan dewam kerd.
Aydemîrî hesabê xo yê medyaya komelkîye ser o vat: ''Ma serrgêra 8. ya partîya xo esnafan reyde fîraz kerde. Şayîya ma eleqeyêko pîl dî. Ma şar û partîya xo ra zaf sipas kenê.''
